नियुक्ति पत्र नहीं मिला, तो डीईओ काे घेरा
शिक्षकनियुक्ति प्रक्रिया के अंतिम चरण मे नियुक्ति प्रमाणपत्र नहीं मिलने से नाराज वर्ग एक से पांच तक के शिक्षक अभ्यर्थियों ने डीईओ रतन कुमार महावर का घेराव किया और नियुक्ति पत्र वितरित करने की मांग की। डीईओ कार्यालय पहुंचे अभ्यर्थियों का कहना था कि डीएसई की अनुपस्थिति में वे नियुक्ति समिति के एक सदस्य और वरीय अधिकारी होने के नाते नियुक्ति पत्र प्रदान करें।
वहीं डीईओ उन्हें यह समझाने का प्रयास करते रहे कि डीएसई द्वारा प्रभार ले लिए जाने के बाद वे इस कार्य से पूरी तरह अलग हो चुके हैं। यह काम डीएसई का है। डीएसई की जगह वे नियुक्ति पत्र हस्ताक्षर नहीं कर सकते। काफी समझाने के बाद अभ्यर्थी वहां से बाहर निकले। उन्होंने कहा कि वे डीएसई को इसे लेकर निर्देशित कर चुके हैं। वे इसके लिए पहल कर रहे हैं और आगे भी करेंगे। विरोध करने वाले अभ्यर्थियों में धनंजय पाठक, शिवशंकर कुमार, अशोक कुमार पांडेय, शिवपूजन प्रसाद, रंजीत सिन्हा, संजय सिन्हा, गौतम प्रकाश, श्यामाननंदन मेहता, नागेंद्र तिवारी आदि दर्जनों लोग शामिल थे।
विधायकके घर पहुंचे अभ्यर्थी
डीईओआफिस का घेराव करने से पूर्व अभ्यर्थी उनके साथ हो रहे वादाखिलाफी को लेकर पाटन विधायक राधाकृष्ण किशोर के घर उनसे मिलने पहुंचे। वहां सांसद वीडी राम गढ़वा विधायक सत्येंद्र नाथ तिवारी भी मौजूद थे। अभ्यर्थियों ने तीनों के समक्ष अपनी बात रखी। वर्ग 1 से 5 के लिए शिक्षा सचिव के निर्देश और खुद डीएसई द्वारा नियुक्ति पत्र देने की घोषणा के बाद भी आज तक उन्हें नियुक्ति पत्र नहीं दिया गया।
मंगलवार को भी नियुक्ति पत्र देने की घोषणा की गई थी। लेकिन डीएसई जिले से बाहर हैं। विधायक राधा कृष्ण किशोर ने शिक्षा सचिव से बात की जिन्होंने तत्काल इस मामले में पहल करने की बात कही।
डीसी और डीएसई जिले से बाहर
शिक्षकनियुक्ति प्रक्रिया से जुड़े डीसी के श्रीनिवासन और डीएसई आरपी मंडल दोनों ही जिले से बाहर हैं। इस कारण स्थापना की बैठक भी नहीं की जा सकी है। जिसे नियुक्ति पत्र नहीं मिलने का मुख्य कारण माना जा रहा है। वर्ग 6 से 8 के शिक्षकों को नियुक्ति पत्र दिए जाने के दिन डीएसई आरपी मंडल ने स्थापना की बैठक नहीं हो पाने के कारण वर्ग 1 से 5 तक के शिक्षकों को नियुक्ति पत्र दे पाने में असमर्थता जाहिर कर चुके हैं। लेकिन उस दिन का मामला सलटाने के लिए वर्ग 6 से 8 के शिक्षकों को नियुक्ति पत्र दे दिया गया।
नियुक्ती पत्र नहीं मिलने पर प्रर्दशन करते अभियर्थी।
hin_Deva hin_Deva hin_Deva bho_Deva hin_Deva hin_Deva mag_Deva hin_Deva hin_Deva